paragraph_text: Stanište ove patuljaste palme je od obale Južne Karoline, gdje raste na pješčanim dinama, do vlažnih šuma istočne Louisiane. Češće stvara nadzemno stablo u odnosu na prethodne. Listovi su joj zelenoplavi s bodljama na granama koje podsjećaju na testeru. Više voli sunce od ostalih stabala i dosta slabije raste u potpunoj sjeni. Ima primjenu u medicini, jer se njene bobice, inače jestive sirove, koriste u liječenju bolesti prostate i urinarnog trakta, a ima indicija i da sprečavaju pojavu raka. Ova palma ima otpornost do -20°C te je iznimno prikladna za cijelu jadransku obalu a pogodna je i za plantažni uzgoj jer njene bobice postižu visoku otkupnu cijenu.